Source: https://ispis.sk/judikatura/KSKE/6Sd76/2011
Timestamp: 2020-04-09 10:15:50+00:00
Document Index: 14231942

Matched Legal Cases: ['súd ', 'súd ', '§ 70', '§ 71', '§ 71', '§ 71']

KSKE 6 Sd 76/2011 - iSpis
iSpis Judikatúra – KSKE 6 Sd 76/2011
KS v Košiciach, dátum 30.05.2012, sp.zn. KSKE 6 Sd 76/2011
Súd: Krajský súd Košice Spisová značka: 6Sd/76/2011 Identifikačné číslo súdneho spisu: 7011200958 Dátum vydania rozhodnutia: 31. 05. 2012 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2012:7011200958.2
Rozhodnutie Krajský súd v Košiciach samosudkyňou JUDr. Juditou Jurákovou v právnej veci navrhovateľky : S. C., X. XXX, K., proti odporcovi: SOCIÁLNA POISŤOVŇA, ústredie, Ul. 29. augusta č. 8, Bratislava, o invalidný dôchodok, takto
P o t v r d z u j e rozhodnutie odporcu č. XXX XXX XXXX X zo dňa 24. 10. 2011.
Rozhodnutím odporcu č. XXX XXX XXXX X zo dňa 24. 10. 2011 bola podľa ust. § 70 zákona č. 461/2003 Z.z. o sociálnom poistení v znení neskorších predpisov, zamietnutá žiadosť navrhovateľky o invalidný dôchodok.
Podľa ust. § 71 ods. 1 cit. zákona O sociálnom poistení, poistenec je invalidný, ak pre dlhodobo nepriaznivý zdravotný stav má pokles schopnosti vykonáva zárobkovú činnosť o viac ako 40 % v porovnaní so zdravou fyzickou osobou.
Navrhovateľka nedosiahla zákonnú hranicu miery poklesu schopnosti vykonávať zárobkovú činnosť, čo potvrdzuje lekárska správa zo dňa 11. 10. 2011.
V zákonnej lehote podala opravný prostriedok navrhovateľka, v ktorom podrobne opísala svoj zdravotný stav, pre ktorý nemôže sa zamestnať, pravidelne užíva lieky, pri posudzovaní neboli vzaté do úvahy iné zdravotné postihnutia. Nie je schopná vykonávať žiadne zamestnanie.
Navrhovateľka bola opakovane posudzovaná dňa 4. 4. 2012 z dôvodu podaného opravného prostriedku.
Rozhodujúcim zdravotným postihnutím navrhovateľky je choroba, ktorej zákonné rozpätie podľa prílohy č. 4 k zákonu o sociálnom poistení je v rozpätí od 40 do 60 %, charakterizované ako ľahšie postihnutie v dolnej hranici (zákonného rozpätia) .
a) lekársky správ a údajov zo zdravotnej dokumentácie zdravotníckeho zariadenia a zhodnotenia liečby s určením diagnostického záveru, stabilizácie ochorenia, jeho ďalšieho vývoja, ďalšej liečby a
b) komplexných funkčných vyšetrení a ich záverov, pričom sa prihliada na zostávajúcu schopnosť vykonávať zárobkovú činnosť, zostávajúci schopnosti prípravy na povolanie, možnosti poskytnutia pracovnej rehabilitácie alebo rekvalifikácie.
Miera poklesu schopnosti vykonávať zárobkovú činnosť v percentách sa určuje podľa druhu zdravotného postihnutia, ktoré je rozhodujúcou príčinou dlhodobo nepriaznivého zdravotného stavu a so zreteľom na závažnosť ostatných zdravotných postihnutí (§ 71 ods. 6 cit. zákona O sociálnom poistení) .
V prípade navrhovateľky, ak závažnosť ostatných zdravotných postihnutí bude ovplyvňovať výšku miery poklesu schopnosti vykonávať zárobkovú činnosť, bude potrebné v ďalšom postupovať podľa ust. § 71 ods. 10 cit. zákona O sociálnom poistení, aj s ohľadom na recidívu, alebo zhoršenie zdravotného stavu.